techiaith/cofnodycynulliad_en-cy huggingface dataset:
English: Well, Llywydd, I'm familiar with the work of the National Residential Landlords Association. They're calling on the UK Government to increase local housing allowances, to end their freeze on housing benefits and to end the five-week wait for universal credit at the beginning of a claim, and also that the advance payment that tenants might get should be converted from a loan to a grant so tenants do not automatically fall into debt at the outset. So, I agree with all of those points made by the NRLA and hope that the Member will wish to convey those points to the Government that's responsible for them. She is right, of course, that there is a real risk that landlords will exit the buy-to-rent market. Why are they doing that? Well, it's because of the rapidly rising costs of borrowing money that they face. Had you borrowed £200,000 - [ Interruption.]
Welsh: Wel, Llywydd, rwy'n gyfarwydd â gwaith Cymdeithas Genedlaethol Landlordiaid Preswyl. Maen nhw'n galw ar Lywodraeth y DU i gynyddu'r lwfansau tai lleol, i roi terfyn ar rewi budd-daliadau tai a rhoi diwedd ar yr arfer o aros am bum mis ar gyfer gredyd cynhwysol ar ddechrau cais, a hefyd y dylid trawsnewid y taliad ymlaen llaw y gallai tenantiaid ei gael, o fenthyciad i grant fel nad yw tenantiaid yn mynd i ddyled yn awtomatig ar y dechrau. Felly, rwy'n cytuno â'r holl bwyntiau hynny a wnaed gan yr NRLA ac yn gobeithio y bydd yr Aelod yn dymuno cyfleu'r pwyntiau hynny i'r Llywodraeth sy'n gyfrifol amdanyn nhw. Mae hi'n iawn, wrth gwrs, fod yna risg wirioneddol y bydd landlordiaid yn gadael y farchnad prynu i rentu. Pam y maen nhw'n gwneud hynny? Wel, mae hynny oherwydd costau benthyg arian sy'n codi'n gyflym ac y maen nhw'n eu hwynebu. Pe byddech chi wedi benthyg £200,000 - [ Torri ar draws.]
English: I might just finish the answer for one moment, Llywydd, just to illustrate the reason why people are under the pressure they are in in that sector. The mortgage rate in December 2021 - you could borrow money at 2.34 per cent. On the day that the latest Chancellor announced his so-called mini budget, the mortgage rate had risen to 4.74 per cent. Today, it's 6.43 per cent, as a result of the reckless announcements made by the Chancellor, with his unfunded borrowing. That adds anything around £500 a month to the cost of borrowing for a private landlord seeking to increase the number of houses available to rent. That's the reason why the market is in danger of collapsing - because people can no longer afford to borrow money at the prices that they have to under the current Government.
Welsh: Gadewch i mi orffen yr ateb am un eiliad, Llywydd, dim ond i ddangos y rheswm pam y mae pobl o dan bwysau yn y sector hwnnw. Y gyfradd morgais ym mis Rhagfyr 2021 - gallech fenthyg arian ar gyfradd o 2.34 y cant. Ar y diwrnod y cyhoeddodd y Canghellor diweddaraf ei gyllideb fach honedig, roedd y gyfradd morgeisi wedi codi i 4.74 y cant. Heddiw, mae'n 6.43 y cant, o ganlyniad i'r cyhoeddiadau byrbwyll a wnaed gan y Canghellor, gyda'i fenthyca heb ei ariannu. Mae hynny'n ychwanegu tua £500 y mis at gost benthyca landlord preifat sy'n ceisio cynyddu'r nifer o dai sydd ar gael i'w rhentu. Dyna'r rheswm pam y mae'r farchnad mewn perygl o ddymchwel - oherwydd ni all pobl fforddio benthyg arian bellach am y prisiau y mae'n rhaid iddyn nhw dalu o dan y Llywodraeth bresennol.
English: Llywydd, the Welsh Government funds bereavement services in all parts of Wales, including specialist bereavement midwives, to help families in those uniquely distressing circumstances.
Welsh: Llywydd, mae Llywodraeth Cymru yn ariannu gwasanaethau profedigaeth ym mhob rhan o Gymru, gan gynnwys bydwragedd profedigaeth arbenigol, i helpu teuluoedd yn yr amgylchiadau unigryw hynny sy'n peri gofid mawr.
English: Diolch, Brif Weinidog. I know that this is a subject close to your heart, and that the Welsh Government already does a huge amount to support parents through what is an incredibly difficult time. I just wanted to raise the experiences of my constituents, whose baby was sadly stillborn at 40 weeks. They understandably requested a postmortem, but due to the gaps in paediatric pathology, they were advised that it would be a six-month wait until they received the results. This is an agonising wait. My constituents said that it feels like their lives are on hold, and that an already difficult time is being made so much harder to navigate. Two important aspects of grieving are being able to process what happened, while also being able to look to the future. With so many unanswered questions still remaining, the delay in getting the postmortem results is making both of these things very difficult. Parents are understandably desperate to know as much as they can. What is the Welsh Government doing to address recruitment and retention in this area, and what further support can be given to parents after the devastating loss of their baby?
Welsh: Diolch, Prif Weinidog. Gwn fod hwn yn bwnc sy'n agos at eich calon, a bod Llywodraeth Cymru eisoes yn gwneud llawer iawn i gefnogi rhieni drwy gyfnod anhygoel o anodd. Roeddwn i eisiau crybwyll profiadau fy etholwyr, a gafodd fabi yn farwanedig yn drist iawn ar ôl 40 wythnos. Fe wnaethon nhw ofyn am bost-mortem, sy'n ddealladwy, ond oherwydd y bylchau mewn patholeg bediatrig, fe gawson nhw wybod y byddai'n rhaid aros am chwe mis cyn cael y canlyniadau. Mae hwn yn arhosiad arteithiol. Dywedodd fy etholwyr ei bod yn teimlo fel pe bai eu bywydau ar stop, a bod cyfnod sydd eisoes yn anodd yn cael ei wneud gymaint anoddach i fynd trwyddo. Dwy agwedd bwysig ar alaru yw gallu prosesu'r hyn ddigwyddodd, a'r gallu hefyd i edrych tuag at y dyfodol. Gyda chymaint o gwestiynau heb eu hateb yn parhau, mae'r oedi cyn cael y canlyniadau post-mortem yn gwneud y ddau beth yma'n anodd iawn. Mae'n ddealladwy bod rhieni'n ysu i wybod cymaint â phosibl. Beth mae Llywodraeth Cymru yn ei wneud i fynd i'r afael â recriwtio a chadw staff yn y maes hwn, a pha gymorth ychwanegol y mae modd ei roi i rieni yn eu profedigaeth ar ôl colli eu babi?
English: Well, thank you to Rhys ab Owen for that question. There has been a dearth of opportunities for discussions with the latest UK Government. However, devolution of justice was extensively discussed at a major event at the South Wales Police headquarters on 30 September. The Secretary of State for Wales was present and heard about our determination to pursue the recommendations of the Thomas commission.
Welsh: Wel, diolch i Rhys ab Owen, Llywydd, am y cwestiwn. Mae'r cyfleon i drafod gyda Llywodraeth ddiweddaraf y Deyrnas Unedig wedi bod yn brin. Ond cafodd datganoli cyfiawnder ei drafod yn helaeth mewn digwyddiad o bwys ym mhencadlys Heddlu De Cymru ar 30 Medi. Roedd Ysgrifennydd Gwladol Cymru yn bresennol a chlywodd ein bwriad penderfynol i fynd ar drywydd argymhellion comisiwn Thomas.
English: Thank you, First Minister, and I deeply regretted hearing your response to my colleague, Joyce Watson. The lack of communication from the UK Prime Minister is not only an insult to you and your function, but also to this whole Senedd, and I hope that my colleagues opposite will convey that message to the Prime Minister. If my colleagues opposite don't remove Liz Truss as Prime Minister, then it's likely that the public will do so at the next election. Now, Keir Starmer has previously said that he didn't have strong feelings about devolving powers to this place. So, what discussions have you had with the individual likely to be the next UK Prime Minister on devolving powers to this place, and ensuring that devolution is on firm foundations that will stop any Westminster Government in the future from undermining the Parliament and Government of our nation? Thank you.
Welsh: Diolch yn fawr, Brif Weinidog, ac roeddwn i'n gresynu'n fawr clywed eich ateb chi i fy nghyfaill i, Joyce Watson. Mae'r diffyg cyfathrebu â chi gan Brif Weinidog Prydain nid yn unig yn haerllug i chi a'ch swyddogaeth, ond yn haerllug i'r Senedd gyfan yma, a dwi'n gobeithio y bydd fy nghyfeillion i gyferbyn yn dweud y neges yna i'r Prif Weinidog. Os nad yw fy nghyfeillion gyferbyn yn cael gwared ar Liz Truss, mae'n debygol y bydd y cyhoedd yn cael gwared arni yn yr etholiad nesaf fel Prif Weinidog. Dywedodd Keir Starmer o'r blaen nad oedd ganddo deimladau cryfion ynglŷn â datganoli pwerau i'r lle hwn. Pa drafodaethau ydych chi wedi'u cael gyda'r person fydd, siŵr o fod, y Prif Weinidog nesaf ar Brydain ynglŷn â datganoli pwerau i'r lle hwn, a sicrhau bod datganoli fan hyn ar seiliau cadarn a fydd yn stopio unrhyw Lywodraeth yn San Steffan yn y dyfodol yn tanseilio Llywodraeth a Senedd ein gwlad ni? Diolch yn fawr.
English: Thank you very much to Rhys ab Owen for that supplementary question. I had an opportunity to meet with Keir Starmer in Liverpool in the Labour Party conference, and I had an opportunity to spend a day with Gordon Brown in Scotland in the week following the conference. That was an opportunity to discuss with Gordon Brown the report that he is putting together for Keir Starmer about constitutional affairs across the United Kingdom, but also about matters affecting Wales too, and I look forward to seeing the Gordon Brown report. That, in my view, will set out a number of important recommendations for us, not just here in Wales, but across the United Kingdom, to create a devolution system that can't be rolled back by a Government in Westminster when people in Wales have voted twice in referenda to establish this body with the powers that we currently have. And, more than that, not just stable devolution here, but additional steps to strengthen devolution here in Wales, in Scotland and in Northern Ireland too.
Welsh: Diolch yn fawr i Rhys ab Owen am y cwestiwn ychwanegol. Ces i gyfle i gwrdd â Keir Starmer yn Lerpwl yng nghynhadledd y Blaid Lafur, a ches i gyfle i dreulio diwrnod gyda Gordon Brown yn yr Alban yn yr wythnos ar ôl y gynhadledd. Roedd hynny'n gyfle i siarad â Gordon Brown am yr adroddiad y mae e'n paratoi i Keir Starmer am bethau cyfansoddiadol dros y Deyrnas Unedig, ond hefyd am bethau yma yng Nghymru, a dwi'n edrych ymlaen at weld adroddiad Gordon Brown. Bydd hwnna, yn fy marn i, yn setio mas nifer o argymhellion pwysig i ni, nid jest yma yng Nghymru, ond dros y Deyrnas Unedig, i greu system o ddatganoli fydd ddim yn gallu cael ei throi nôl gan y Llywodraeth yn San Steffan pan yw pobl yng Nghymru wedi pleidleisio ddwywaith mewn refferenda i sefydlu'r Senedd hon gyda'r pwerau sydd gennym ni ar hyn o bryd. Ac, yn fwy na hynny, nid jest datganoli sefydlog yn fan hyn, ond camau ychwanegol i gryfhau datganoli yma yng Nghymru, yn yr Alban ac yng Ngogledd Iwerddon hefyd.
English: Llywydd, direct investment, both capital and revenue, promotional campaigns in the United Kingdom and abroad, and joint work with the industry to improve skills and career opportunities are just some of the actions we take to encourage sustainable tourism in Wales.
Welsh: Llywydd, buddsoddi'n uniongyrchol, ymgyrchoedd cyfalaf a refeniw, ymgyrchoedd hyrwyddo yn y Deyrnas Unedig a thramor, ac mae cydweithio â'r diwydiant i wella sgiliau a chyfleoedd gyrfa yn rhai o'r camau yr ydym yn eu cymryd i annog twristiaeth gynaliadwy yng Nghymru.
English: First Minister, I noticed on Friday that you and Adam Price - I think you both got along then - launched your tourism tax consultation with members of the industry present. In that meeting, I'm told you both sought to explain your plans, but then left before you could take any questions. Well, I've spoken with some of those tourism industry professionals, and the one thing above all else they wanted to get across to you is how low the morale is in the tourism industry at the moment. That morale, they say, is low because of a succession of policies from this Welsh Labour Government. They're worried about the huge impact of a tourism tax on their businesses and their communities, they're worried about changes to self-catering holiday properties, which will reduce the amount of holiday accommodation in their areas, and they're worried that they have a Welsh Government that is doing very little to support them, and which they feel is hampering them instead. After speaking to one such operator in the last week, they told me they cancelled a seven-figure investment into their business, which would have supported more jobs and boosted the local economy, because of those Welsh Government policies. First Minister, do you now accept that your policies are having a real-world impact now, even before they are implemented, and that morale is at an all-time low in the sector? Will you commit to reviewing your slate of damaging anti-tourism policies before it's too late?
Welsh: Prif Weinidog, sylwais ddydd Gwener eich bod chi ac Adam Price - rwy'n credu bod y ddau ohonoch chi yn dod ymlaen yn iawn bryd hynny - wedi lansio eich ymgynghoriad treth dwristiaeth gydag aelodau'r diwydiant yn bresennol. Yn y cyfarfod hwnnw, rwy'n deall bod y ddau ohonoch chi wedi ceisio esbonio eich cynlluniau, ond yna gadael cyn cymryd unrhyw gwestiynau. Wel, rwyf wedi siarad â rhai o'r gweithwyr proffesiynol yn y diwydiant twristiaeth hwnnw, a'r un peth yn fwy na dim arall yr oedden nhw eisiau ei gyfleu i chi yw pa mor isel yw morâl yn y diwydiant twristiaeth ar hyn o bryd. Mae'r morâl hwnnw, medden nhw, yn isel oherwydd olyniaeth o bolisïau gan y Llywodraeth Lafur hon yng Nghymru. Maen nhw'n poeni am effaith anferth treth dwristiaeth ar eu busnesau a'u cymunedau, maen nhw'n poeni am newidiadau i eiddo gwyliau hunanarlwyo, fydd yn lleihau faint o lety gwyliau sydd yn eu hardaloedd, ac maen nhw'n poeni bod ganddyn nhw Lywodraeth yng Nghymru sy'n gwneud fawr ddim i'w cefnogi, ac y maen nhw'n teimlo ei bod yn hytrach yn eu llesteirio. Ar ôl siarad ag un gweithredwr o'r fath yr wythnos diwethaf, fe ddywedodd wrthyf ei fod wedi canslo buddsoddiad saith ffigwr yn ei fusnes, a fyddai wedi cefnogi mwy o swyddi a hybu'r economi leol, oherwydd y polisïau hynny gan Lywodraeth Cymru. Prif Weinidog, ydych chi nawr yn derbyn bod eich polisïau yn cael effaith yn y byd go iawn nawr, hyd yn oed cyn iddyn nhw gael eu gweithredu, a bod morâl ar ei isaf erioed yn y sector? A fyddwch chi'n ymrwymo i adolygu eich llechen o bolisïau gwrth-dwristiaeth niweidiol cyn ei bod hi'n rhy hwyr?
English: And finally, question 8, John Griffiths.
Welsh: Ac yn olaf, cwestiwn 8, John Griffiths.
English: Llywydd, the latest UK Government has refused to rule out cuts to benefits, while confirming its intention to cut public services. Such perverse priorities will impact adversely on our ability to discharge devolved responsibilities, and penalise the poor to pay for bankers' bonuses.
Welsh: Llywydd, mae Llywodraeth ddiweddaraf y DU wedi gwrthod diystyru toriadau i fudd-daliadau, wrth gadarnhau ei bwriad i dorri gwasanaethau cyhoeddus. Bydd blaenoriaethau gwrthnysig o'r fath yn effeithio'n andwyol ar ein gallu i gyflawni cyfrifoldebau datganoledig, ac yn cosbi'r tlodion er mwyn talu am fonysau bancwyr.
English: First Minister, we've already heard ample today, I think, to stress the view of many in the Senedd, reflecting their constituents, that people and organisations face unprecedented challenges at the moment with the cost-of-living crisis, fuel and energy costs, and everything else going up in price so much, with the interest rate situation created by the UK Government, and with, I fear, spending cuts still to come. It really is a terrible storm for people and organisations to try and live through. Obviously, First Minister, Welsh Government, as you have set out, will do all it can to address these issues for people here in Wales, but many of the necessary levers to be used to respond lie with the UK Government. That's why I hope that that independent commission set up by Welsh Government is able to make progress, so that we get structures and arrangements in place for a proper communication channel to allow these issues to be properly addressed on a devolved responsibility basis. First Minister, in addition to all of that, local authorities and the voluntary sector, and so many others in Wales, are desperate for good communication channels, ever better communication channels, with Welsh Government. And I wonder what you could say today in terms of that need and the fulfilling of that need to have regular contact, effective communication channels, at such a difficult time of such unprecedented pressure.
Welsh: Prif Weinidog, rydym eisoes wedi clywed digon heddiw, rwy'n credu, i bwysleisio barn llawer yn y Senedd, gan grybwyll eu hetholwyr, bod pobl a sefydliadau'n wynebu heriau digynsail ar hyn o bryd gyda'r argyfwng costau byw, costau tanwydd ac ynni, a phopeth arall yn codi gymaint, gyda sefyllfa'r gyfradd llog wedi'i chreu gan Lywodraeth y DU, a gyda, rwy'n ofni, toriadau i wariant eto i ddod. Mae wir yn storm ofnadwy i bobl a sefydliadau geisio byw trwyddi. Yn amlwg, Prif Weinidog, bydd Llywodraeth Cymru, fel yr ydych chi wedi nodi, yn gwneud popeth o fewn ei gallu i fynd i'r afael â'r materion hyn ar gyfer pobl yma yng Nghymru, ond mae llawer o'r dulliau ysgogi angenrheidiol sydd i'w defnyddio i ymateb, yn nwylo Llywodraeth y DU. Dyna pam, rwy'n gobeithio, y bydd y comisiwn annibynnol hwnnw a sefydlwyd gan Lywodraeth Cymru yn gallu gwneud cynnydd, fel ein bod yn cael strwythurau a threfniadau ar waith ar gyfer sianel gyfathrebu briodol i ganiatáu'r gwaith o fynd i'r afael yn briodol â'r materion hyn ar sail cyfrifoldeb datganoledig. Prif Weinidog, yn ogystal â hynny i gyd, mae awdurdodau lleol a'r sector gwirfoddol, a chymaint o rai eraill yng Nghymru, yn ysu am sianeli cyfathrebu da, sianeli cyfathrebu gwell hyd yn oed â Llywodraeth Cymru. A tybed beth allech chi ei ddweud heddiw o ran yr angen hwnnw a chyflawni'r angen hwnnw i gael cyswllt rheolaidd, sianeli cyfathrebu effeithiol, ar adeg mor anodd o bwysau mor ddigynsail.
English: The next item is the business statement and announcement, and I call on the Trefnydd to make the statement. Lesley Griffiths.
Welsh: Yr eitem nesaf yw'r datganiad a chyhoeddiad busnes, a dwi'n galw ar y Trefnydd i wneud y datganiad hwnnw. Lesley Griffiths.
English: Diolch, Llywydd. There are no changes to this week's business. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Nid oes unrhyw newidiadau i'r busnes yr wythnos hon. Mae busnes drafft am y tair wythnos nesaf wedi'i nodi ar y datganiad busnes a'r cyhoeddiad, sydd i'w weld ymhlith y papurau cyfarfod sydd ar gael i Aelodau yn electronig.
English: Can I call for a statement from the Minister for Health and Social Services, to provide an update to Members on the delivery of the north Denbighshire community hospital? This has been a long-awaited project that was announced by the current First Minister back in 2013. He said that he hoped a brand new hospital would be delivered by 2016 at that point, and, of course, we're going to be at least 10 years on from the now First Minister's announcement before we even see a spade in the ground, it would seem. Many people are concerned that this project is going to be quietly scrapped by the Welsh Government, and are concerned about the lack of commitment that appears to be the case from the current health Minister. I think that people need some clarity on this. They were promised these beds because of the closure of the community hospital beds in Prestatyn and Rhyl, and it has a direct impact on the services provided at Glan Clwyd Hospital, which has an emergency department that is under extreme pressure. Those beds are essential in order to relieve pressure on that hospital and make sure that it gets back up to scratch in terms of the way that it should be functioning for patients in north Wales. When will we have a statement, and when can we expect that hospital to be delivered, as was promised by the current First Minister?
Welsh: A gaf i alw am ddatganiad gan y Gweinidog Iechyd a Gwasanaethau Cymdeithasol, i roi'r wybodaeth ddiweddaraf i Aelodau ar ddarparu'r ysbyty cymunedol yng ngogledd sir Ddinbych? Mae hwn yn brosiect hirddisgwyliedig a gafodd ei gyhoeddi gan y Prif Weinidog presennol nôl yn 2013. Dywedodd ei fod yn gobeithio y byddai ysbyty newydd sbon yn cael ei gyflwyno erbyn 2016 bryd hynny, ac, wrth gwrs, rydym ni'n mynd i fod o leiaf 10 mlynedd ers cyhoeddiad y Prif Weinidog erbyn hyn, cyn i ni hyd yn oed weld rhaw yn y ddaear, byddai'n ymddangos. Mae llawer o bobl yn pryderu y bydd y prosiect hwn yn cael ei ddileu'n dawel bach gan Lywodraeth Cymru, ac maen nhw'n pryderu am ddiffyg ymrwymiad ymddangosol y Gweinidog iechyd presennol. Rwy'n credu bod angen rhywfaint o eglurder ar bobl ar hyn. Cafodd y gwelyau yma eu haddo oherwydd cau'r gwelyau ysbyty cymunedol ym Mhrestatyn ac yn Y Rhyl, ac mae ganddo effaith uniongyrchol ar y gwasanaethau y mae Ysbyty Glan Clwyd yn eu darparu, sydd ag adran frys o dan bwysau eithriadol. Mae'r gwelyau hynny'n hanfodol er mwyn ysgafnhau'r pwysau ar yr ysbyty hwnnw a gwneud yn siŵr ei fod yn cyrraedd yn ôl i'r safon o ran y ffordd y dylai fod yn weithredu i gleifion yng ngogledd Cymru. Pryd fydd gennym ni ddatganiad, a phryd allwn ni ddisgwyl i'r ysbyty hwnnw gael ei gyflawni, fel gafodd ei addo gan y Prif Weinidog presennol?
English: There are no plans for a statement in the current half term in relation to the capital programme for Betsi Cadwaladr University Health Board. I know the health board itself is having a look at its capital programme right across north Wales, so I would imagine that would be part of it.
Welsh: Nid oes unrhyw gynlluniau am ddatganiad yn yr hanner tymor presennol o ran y rhaglen gyfalaf ar gyfer Bwrdd Iechyd Prifysgol Betsi Cadwaladr. Rwy'n gwybod bod y bwrdd iechyd ei hun yn ystyried ei raglen gyfalaf ar draws y gogledd, felly byddwn i'n dychmygu y byddai hynny'n rhan ohono.